KÄSKKIRI

Tartu	13.05.2025 nr 816

Vastuvõtukomisjoni moodustamine Vastuvõtukatsete korraldamine 2025 suviseks vastuvõtuks

Vabariigi Valitsuse 21.06.2018 määruse nr 45 „Kaitseväe põhimäärus“ § 24 lg 2 p 5, kaitseministri 01.07.2019 määruse nr 11 „Kaitseväe Akadeemia põhimäärus“ § 6 lg 1, Kaitseväe Akadeemia ülema 15.05.2023 käskkirjaga nr 843 kinnitatud Kaitseväe Akadeemia tasemeõppesse vastuvõtmise ja väljaarvamise tingimuste ja korra p 17, Kaitseväe Akadeemia ülema  12.11.2024 käskkirjaga nr 1858 kinnitatud Kaitseväe Akadeemia tasemeõppe vastuvõtukriteeriumite ning Kaitseväe Akadeemia ülema 24.01.2025 käskkirjaga nr 138 kinnitatud Kaitseväe Akadeemia 2025/2026. õppeaasta vastuvõtueeskirja alusel

1.	Moodustan Kaitseväe Akadeemia (KVA) rakenduskõrgharidusõppesse suviseks vastuvõtuks komisjoni koosseisus:
1.1.	õppeosakonna (ÕO) juhataja (komisjoni esimees);
1.2.	õppurkorpuse ülem (komisjoni aseesimees);
1.3.	Kaitseressursside Ameti (KRA) karjääriosakonna karjääri- ja koolitusbüroo juhataja.

2.	Komisjoni ülesanded:
2.1.	otsustab õppurikandidaatide lubamise vastuvõtukatsetele hiljemalt 08.07.2025;
2.2.	instrueerib hiljemalt 08.07.2025 vestluskomisjonide esimehi kutsesobivusvestluste läbiviimiseks lähtudes kutsesobivusvestluse töölehest (lisa 2);
2.3.	kinnitab vastuvõtukatsed sooritanud kandidaatide pingerea ja lävendi ületanud kandidaatide nimekirja hiljemalt 17.07.2025;
2.4.	esitab akadeemia ülemale ettepaneku 2025/2026. õppeaasta kandidaatide vastuvõtuks hiljemalt 18.07.2025;
2.5.	kehtestab vastuvõtutulemuste põhjal lävendi järgmise õppeaasta vastuvõtuks.

3.	Õppeosakonna ülesanded:
3.1.	korraldab vastuvõtukatsete läbiviimise vastavalt 2025. aasta vastuvõtukatsete ajakavale (lisa 1);
3.2.	tagab ja valmistab ette vajalikud ruumid katsete toimumise ajaks vastavalt ajakavale;
3.3.	koordineerib vastuvõtuga seotud tegevused kaasatud osapooltega ning korraldab vastuvõttu puudutava infovahetuse akadeemia allüksustega ning Kaitseressursside Ametiga;
3.4.	tagab vastuvõtukatsete ajakava, kutsesobivusvestluste komisjoni koosseisud KVA Sharepointi lehele: KVA vastuvõtu_dokumentatsioon;
3.5.	koostab vastuvõtu- ja vestluskomisjonide tööks vajaliku dokumentatsiooni ning tagab komisjonide töö asjaajamise;
3.6.	tagab vastuvõtukatsete tulemuste fikseerimise ja avalikustamise kooskõlas kehtivate õigusaktidega;
3.7.	korraldab koostöös õppurkorpusega kandidaatide teavitamise ajakavast, julgeolekukorraldusest ja teistest Kaitseväes kehtestatud eeskirjadest, mis reguleerivad käitumist akadeemia territooriumil;
3.8.	esitab haldusosakonnale kandidaatide majutusvajadused, samuti transpordivajaduse kehaliste võimete kontrolltestil osalejate tarbeks.

4.	Õppurkorpuse ülesanded:
4.1.	määrab vastuvõtukatsete toimumise ajaks korraldusmeeskonda kuni kolm kadetti vabatahtlikkuse alusel ning esitab määratute nimekirja ja kontaktandmed ÕO veeblile hiljemalt 08.07.2025;
4.2.	korraldab kehaliste võimete kontrolltesti vastavalt ajakavale ja ÕO veebli esitatud nimekirja alusel;
4.3.	tagab kandidaatidele vajalike ruumide ja õppekohtade tutvustamise;
4.4.	tagab kandidaatide sooritatud rikkumiste fikseerimise ja informatsiooni edastamise vastuvõtukomisjonile hiljemalt rikkumise päevale järgneval hommikul kell 08.30;
4.5.	tagab katset sooritamata vastuvõtukatsetelt lahkunud kandidaatide üle arvestuse pidamise ja edastab sellekohase info viivitamatult ÕO veeblile.

5.	Haldusosakonna ülesanded:
5.1.	tagab kehaliste võimete kontrolltestil osalejatele transpordi vastavalt ÕO veeblilt saadud andmetele ning korraldab transpordivahendisse joogivee koos jooginõudega;
5.2.	korraldab majutuse koostöös Riigi Kaitseinvesteeringute Keskuse esindajatega selleks soovi avaldanud kadetikandidaatidele, ÕO veebli poolt esitatud nimekirja alusel;
5.3.	tagab õppurikandidaatidele külalisekaardid läbipääsuks akadeemia peahoones ja ühiselamus vastavalt sisseastumiskatsete ajakavale.
5.4.	võimaldab õppeosakonna veebli saadetud nimekirja alusel kandidaatidele sissepääsu ja liikumise 14.-16.07.2025 Riia 12 territooriumile, Võru tiivas ja ühiselamus;
5.5.	tagab 14.07.2025 vastuvõtukatsete läbiviimiseks 50 tahvelarvutit testide läbiviimiseks;
5.6.	tagab e-õppe keskkonnas Ilias kandidaatidele ligipääsu vaimse võimekuse testile, vastavalt õppeosakonna poolt esitatud nimekirjadele, lisas 1 katsete toimumise kuupäevadel.

6.	Kaitseressursside Ametiga varsemalt kokkulepitud tegevused:
6.1.	KRA värbamispartner toetab katsete läbiviimist;
6.2.	värbamispartner edastab ÕO veeblile kehaliste võimete kontrolltesti kehtivat positiivset tulemust omavate kandidaatide nimed hiljemalt 04.07.2025.

7.	Sõja- ja katastroofimeditsiinikeskuse ülesanne:
7.1.	tagab kandidaatidele meditsiiniabi vastuvõtukatsete ja kehaliste võimete kontrolltesti sooritamise ajal.

8.	Käskkiri teha teatavaks vastuvõtukomisjoni liikmetele, Kaitseväe Akadeemia õppeosakonnale ja haldusosakonna tugijaoskonnale, diviisi 1. jalaväebrigaadile, diviisi 2. jalaväebrigaadile, toetuse väejuhatusele, mereväele, õhuväele, luurekeskusele, küberväejuhatusele, sõjaväepolitseile ning Kaitseressursside Ametile.

[ allkirjastatud digitaalselt ]

Viktor Kalnitski
Brigaadikindral
Kaitseväe Akadeemia ülem